[{"text_idx": "#000002", "text": "Mae cwmni EDF wedi arwyddo cytundeb gyda chwmni o China sy'n paratoi'r ffordd ar gyfer adeiladu gorsaf bwer niwclear newydd yn Hinkley Point yng Ngwlad yr Haf - y pwerdy niwclear cyntaf ym Mhrydain am 20 mlynedd."}, {"text_idx": "#000004", "text": "Mae gwaith cloddio wedi dechrau ar y trydydd adweithydd ar yr arfordir, ac fe allai'r cynllun arwain at filoedd o swyddi fyddai o fantais i Gymru."}, {"text_idx": "#000005", "text": "Ond mae na oblygiadau amgylcheddol hefyd, gyda'r gwastraff ymbelydrol yn cael ei gadw ar y safle am rhwng 100 a 160 o flynyddoedd, neu tan y bydd safle newydd yn cael ei glustnodi i gadw holl wastraff niwclear Prydain - yn hen wastraff neu'n wastraff newydd fydd yn dod o orsafoedd niwclear Wylfa Newydd, Oldbury a Sizewell."}, {"text_idx": "#000006", "text": "Disgrifiad o\u2019r llun, Darlun agosach o'r orsaf newydd"}, {"text_idx": "#000007", "text": "Dywed Nigel Cann, cyfarwyddwr adeiladu EDF Energy yn Hinkley Point C, fod yr orsaf newydd wedi ei dylunio i oroesi gwrthdrawiad gydag awyren, ac fe fydd mur 14m o uchder rhag y mo\u0302r yn cael ei adeiladu hefyd."}, {"text_idx": "#000008", "text": "\"Rydym yn adeiladu o fewn canrannau diogelwch - ar gyfer 10,000 o flynyddoedd ac ar gyfer materion ychwanegol fel cynhesu byd eang\", meddai."}, {"text_idx": "#000009", "text": "Dywedodd fod 850,000 awr wedi mynd ar waith peirianyddol a bod fframwaith annibynol gref yn ei lle i sicrhau fod y dyluniad yn \"ddiogel ac yn darparu tawelwch meddwl i'r cyhoedd.\""}, {"text_idx": "#000010", "text": "Unwaith y bydd yr arian yn ei le, bydd yn cymryd 10 mlynedd a 10m tunell o goncrid - 75 gwaith yn fwy na'r hyn gafodd ei ddefnyddio i adeiladu Stadiwm y Mileniwm yng Nghaerdydd - i'w adeiladu."}, {"text_idx": "#000011", "text": "Disgrifiad o\u2019r llun, Fe fydd yr orsaf newydd yn cael ei hadeiladu nesaf i ddau waith niwclear arall sydd yno'n barod"}, {"text_idx": "#000013", "text": "Ond mae gwrthwynebwyr ynni niwclear yn dadlau fod dwy orsaf niwclear sy'n cael eu datblygu gan gwmni EDF yn y Ffindir a Ffrainc yn cael eu hadeiladu'n hwyr a thros eu cyllidebau."}, {"text_idx": "#000014", "text": "Mae mudiad Greenpeace yn un sy'n gweithredu'n erbyn ynni niwclear gan ei fod yn \"risg annerbyniol i'r amgylchedd ac i ddynoliaeth\"."}, {"text_idx": "#000019", "text": "Yng Nghymru, er bodolaeth safleoedd Trawsfynydd a'r Wylfa, mae gwrthwynebiad hir wedi bodoli i ynni niwclear."}, {"text_idx": "#000021", "text": "Dywedodd aelod o'r co\u0302r, Paul Relph: \"Dyw e byth wedi cael ei brofi'n hollol ddiogel a fy mhryder arall i yw gwastraff niwclear - rydym yn ei adael i genedlaethau'r dyfodol, mae'r peth yn anghywir\", meddai."}, {"text_idx": "#000022", "text": "Mae llywodraeth Prydain yn dilyn strategaeth o gymysgedd o ynni er mwyn osgoi peidio a\u0302 chael digon o gyflenwad ynni yn y dyfodol."}, {"text_idx": "#000023", "text": "Ar yr un pryd, bydd chwarter hen orsafoedd ynni Prydain yn cael eu digomisiynu yn ystod y 10 mlynedd nesaf, ac mae angen dod o hyd i ynni diogel a dibynadwy yn ei le."}]